Pakistan kies 16-jarige blits teen Aussies | Netwerk24
Pakistan kies 16-jarige blits teen Aussies
Só sê die 19-jarige Musa Khan, een van drie tiener-snelboulers wat Pakistan gekies het vir die toer na Australië.
Shaheen Afridi in aksie in ’n T20-wedstryd teen Suid-Afrika in Centurion. Foto: Gallo Images
Pakistan gaan volgende maand twee toetse en drie T20-wedstryde teen die Aussies speel.
Khan en die 16-jarige Naseem Shah word as die vinnigste boulers in Pakistan se plaaslike krieket beskou. Albei is in die toets- en T20-groep, terwyl Shaheen Afridi (19) net in die toetsgroep is.
Khan het met kolwers soos David Warner en Steve Smith wat op hulle wag, gesê hy dink nie daaraan nie, sy doelwit is eerder om met sy vaart en deurdringingsvermoë te beïndruk.
“My sterkpunt is om vinnig te boul. Waqar Younis en Shoaib Akhtar is my helde en ek wil soos hulle vrees by die kolwers inboesem.”
Shah, wat in plaaslike krieket bekend is sy aflewerings wat van ’n goeie lengte af skerp klim, hoop ook om ’n onmiddellike indruk te maak.
“Die toestande in Australië help snelboulers. My doel is om dit goed te benut en die tuisspan ’n moeilike tydjie te gee.
“Om op harde kolfblaaie te speel, gaan vir my
’n wonderlike ervaring en leerkurwe wees.”
Meer oor: T20 | Toetskrieket | Eendagkrieket | Musa Khan